Katedrála Bohozjavenia

Katedrála Bohozjavenia (rus. Богоявленский собор в Елохове) sa nachádza v moskovskej časti Jelochovo a patrí medzi katedrály a chrámy, ktoré neboli zatvorené ani počas komunistickej diktatúry. História Katedrála bola postavená v rokoch 1835 až 1845 v empírovom štýle podľa plánov architekta Je. D. Ťurina na mieste staršieho chrámu. V tomto staršom chráme bol podľa záznamom pokrstený veľký ruský spisovateľ Alexander Sergejevič Puškin v roku 1799. Chrám má päť kupol a jeho interiér zdobí krásny ikonostas vysoký 18 metrov. Katedrála bola po zničení Chrámu Krista hlavným centrom ruského pravoslávia a katedrálnym chrámom Moskovského patriarchátu až do roku 1991. Súčasnosť Katedrála nestratila význam ani po roku 1991. Naďalej sa v nej konajú liturgie a v roku 2008 v nej našiel miesto posledného odpočinku moskovský patriarcha Alexej II. Iné projekty Commons ponúka multimediálne súbory na tému Katedrála Bohozjavenia Externé odkazy Богоявленский Кафедральный Собор. Елоховская Церковь. Собор кафедральный в честь Богоявления в Елохове на сайте Русское православие Историческая справка. Богоявленский Кафедральный Собор.